paragraph_text: Nasuprot životinjskom mlijeku, bademovo ne sadrži niti kolesterol niti laktozu. Kako ne sadrži nikakve tvari životinjskog porijekla pogodno je i za vegane te vegetarijance koji ne konzumiraju mliječne proizvode. Proizvodi se čisto i aromatizirano bademovo mlijeko, najčešće s aromom vanilije ili čokolade, a mogu biti obogaćene i vitaminima. Bademovo se mlijeko može proizvesti i kod kuće, mljevenjem preko noći u vodi namočenih badema u blenderu. Može se dodati malo vanilije za aromu te po želji i nekog zaslađivaća.<ref>